În primă fază, FRF a câștigat procesul, în 2017, și Mircea Sandu era obligat să returneze sumele încasate până în acel moment, mai exact 114.736,46 de lei.

După prima decizie, Mircea Sandu a făcut recurs, dar nici de această dată n-a avut câștig de cauză, răspunsul final fiind dat în această săptămână de ÎCCJ.

„Este o victorie definitivă a Federeaţiei Române de Fotbal. Este un dosar început în 2014 şi s-a luptat mult pentru a fi scos la lumină caracterul imoral şi premeditarea obţinerii drepturilor viagere.

Am solicitat să se constate nulitatea contractului de rentă viagera, care aducea mari beneficii lui Mircea Sandu şi aparatului său de lucru”, a declarat Roxana Diaconu, avocata care a reprezentat FRF în acest litigiu, la TV Telekom Sport.

Ce se stipula în contractul de rentă viageră:

Rentă viageră în valoare de 50.000 de euro anual

Drept de administrare al etajului 2 al unei clădiri a FRF;

Orice intervenţie chirurgicală sau recuperare medicală plătită de FRF;

O limuzină de la FRF şi benzina decontată indiferent de numărul de kilometri parcurşi;

Telefon;

Personal angajat cu salarii în limita a 5.000 de lei lunar;

Deplasări la meciurile echipei naţionale cu decontarea cazării la hotel de cinci stele şi diurnă de 500 de euro pe zi;

Transport aerian la clasa business

Citește și:

Dezastru național! România U19 și România U17 au primit câte 5 goluri la debutul în Turul de Elită